CELEX: 32013R0301
Language: et
Date: 2013-03-27 00:00:00
Title: Komisjoni määrus (EL) nr 301/2013, 27. märts 2013 , millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste finantsaruandlusstandardite (IFRS) 2009.-2011. aasta tsükli iga-aastaste edasiarendustega  EMPs kohaldatav tekst

28.3.2013   
            
            
               ET
            
            
               Euroopa Liidu Teataja
            
            
               L 90/78
            
         KOMISJONI MÄÄRUS (EL) nr 301/2013,
   27. märts 2013,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste finantsaruandlusstandardite (IFRS) 2009.-2011. aasta tsükli iga-aastaste edasiarendustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta (1), eriti selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               Oma iga-aastase edasiarendustöö käigus, mille eesmärk on standardite lihtsustamine ja selgitamine, avaldas Rahvusvaheliste Raamatupidamisstandardite Nõukogu (IASB) 17. mail 2012 rahvusvaheliste finantsaruandlusstandardite 2009.-2011. aasta tsükli iga-aastased edasiarendused (edaspidi „edasiarendused“). Edasiarenduste eesmärk on käsitleda IASBs 2009. aastal alanud projektitsükli käigus arutlusele tulnud, rahvusvahelistes finantsaruandlusstandardites (IFRSides) esinevate vastuoludega või sõnastuse täpsustamisega seotud küsimusi, mis ei ole küll kiireloomulised, kuid on siiski olulised. Kolm edasiarendust, nimelt IFRS 1 D lisa, rahvusvahelise raamatupidamisstandardi (IAS) 16 ja IAS 34 muudatused on vastavate standardite täpsustused või parandused. Kolm muud edasiarendust, nimelt IFRS 1, IAS 1 ja IAS 32 muudatused, hõlmavad kehtivate nõuete muudatusi või täiendavaid suuniseid nende nõuete rakendamise kohta.
            
         
               (3)
            
            
               Konsulteerimisel Euroopa finantsaruandluse nõuanderühma (EFRAG) tehniliste ekspertide rühmaga (TEG) on leitud, et edasiarendused vastavad määruse (EÜ) nr 1606/2002 artikli 3 lõikes 2 esitatud tehnilistele kriteeriumidele, mis peavad olema standardi vastuvõtmiseks täidetud.
            
         
               (4)
            
            
               Seepärast tuleks määrust (EÜ) nr 1126/2008 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1126/2008 lisa muudetakse järgmiselt:
   
               (1)
            
            
               Rahvusvahelist finantsaruandlusstandardit (IFRS) 1 Rahvusvaheliste finantsaruandlusstandardite esmakordne kasutuselevõtt muudetakse, nagu on sätestatud käesoleva määruse lisas.
            
         
               (2)
            
            
               Rahvusvahelist raamatupidamisstandardit (IAS) 1 Finantsaruannete esitamine muudetakse, nagu on sätestatud käesoleva määruse lisas.
            
         
               (3)
            
            
               IFRS 1 Rahvusvaheliste finantsaruandlusstandardite esmakordne kasutuselevõtt ja IAS 34 Vahefinantsaruandlus muudetakse kooskõlas IAS 1ga, nagu on sätestatud käesoleva määruse lisas.
            
         
               (4)
            
            
               IAS 16 Materiaalsed põhivarad muudetakse, nagu on sätestatud käesoleva määruse lisas.
            
         
               (5)
            
            
               IAS 32 Finantsinstrumendid: esitamine muudetakse, nagu on sätestatud käesoleva määruse lisas.
            
         
               (6)
            
            
               Rahvusvaheliste finantsaruandlusstandardite tõlgendamise komitee (IFRIC) tõlgendust 2 Liikmete osad ühistulistes (majandus)üksustes ja sarnased instrumendid muudetakse kooskõlas IAS 32ga, nagu on sätestatud käesoleva määruse lisas.
            
         
               (7)
            
            
               IAS 34 Vahefinantsaruandlus muudetakse, nagu on sätestatud käesoleva määruse lisas.
            
         Artikkel 2
   Kõik äriühingud kohaldavad artiklis 1 osutatud muudatusi hiljemalt alates oma 1. jaanuaril 2013 või pärast seda algava esimese majandusaasta alguskuupäevast.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. märts 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 243, 11.9.2002, lk 1.
   
      (2)  ELT L 320, 29.11.2008, lk 1.
   
      LISA
      
         RAHVUSVAHELISED RAAMATUPIDAMISSTANDARDID
      
      
                  
                     IFRS 1
                  
               
               
                  
                              
                                 IFRS 1
                              
                           
                           
                              
                                 Rahvusvaheliste finantsaruandlusstandardite esmakordne kasutuselevõtt
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 Finantsaruannete esitamine
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Materiaalsed põhivarad
                              
                           
                        
            
                  
                     IAS 32
                  
               
               
                  
                              
                                 IFRS 32
                              
                           
                           
                              
                                 Finantsinstrumendid: esitamine
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Vahefinantsaruandlus
                              
                           
                        
            
         „Paljundamine on lubatud Euroopa Majanduspiirkonnas. Väljaspool EMPd on kõik olemasolevad õigused kaitstud, v.a õigus paljundada isiklikuks kasutamiseks või muul õiguspärasel otstarbel. Lisateavet on võimalik saada IASB veebilehelt www.iasb.org”
      
      
         IFRS 1 Rahvusvaheliste finantsaruandlusstandardite esmakordne kasutuselevõtt muudatus
      
      Lisatakse paragrahvid 4A–4B, 23A–23B ja 39P.
      RAKENDUSALA
      
                  4A
               
               
                  Olenemata paragrahvide 2 ja 3 nõuetest peab (majandus)üksus, kes rakendas eelmisel aruandlusperioodil rahvusvahelisi finantsaruandlusstandardeid (IFRS), kuid kelle viimased majandusaasta finantsaruanded ei sisaldanud sõnaselget ja tingimusteta kinnitust IFRSidele vastavuse kohta, rakendama kas käesolevat IFRSi või teise võimalusena rakendama tagasiulatavalt IFRSe kooskõlas IAS 8-ga Arvestusmeetodid, arvestushinnangute muutused ja vead nii, nagu ta ei oleks IFRSide rakendamist kunagi lõpetanud.
               
            
                  4B
               
               
                  Kui (majandus)üksus otsustab vastavalt paragrahvile 4A mitte rakendada käesolevat IFRSi, peab ta lisaks IAS 8-s sätestatud avalikustamisnõuetele siiski kohaldama IFRS 1 paragrahvides 23A–23B sätestatud avalikustamisnõudeid.
               
            ESITAMINE JA AVALIKUSTAMINE
      
         IFRSidele ülemineku selgitus
      
      
                  23A
               
               
                  (Majandus)üksus, kes rakendas eelmisel perioodil IFRSe vastavalt paragrahvis 4A kirjeldatule, avalikustab:
                  
                              (a)
                           
                           
                              IFRSide rakendamise lõpetamise põhjuse ja
                           
                        
                              (b)
                           
                           
                              IFRSide rakendamise jätkamise põhjuse.
                           
                        
            
                  23B
               
               
                  Kui (majandus)üksus otsustab vastavalt paragrahvile 4A mitte rakendada IFRS 1-e, peab ta selgitama, mis põhjustel otsustati rakendada IFRSe nii, nagu ei oleks nende rakendamist kunagi lõpetatud.
               
            JÕUSTUMISKUUPÄEV
      
                  39P
               
               
                  Dokumendiga Iga-aastased parandused ajavahemikuks 2009–2011, välja antud mais 2012, lisati paragrahvid 4A–4B ja 23A–23B. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IFRS 1 Rahvusvaheliste finantsaruandlusstandardite esmakordne kasutuselevõtt lisa D muudatus
      
      Paragrahv D23 muudetakse ja lisatakse paragrahv 39Q.
      
         Laenukulud
      
      
                  D23
               
               
                  Esmakordne kasutuselevõtja võib otsustada rakendada IAS 23 nõudeid alates ülemineku kuupäevast või varasemast kuupäevast, nagu on lubatud IAS 23 paragrahvis 28. Alates kuupäevast, mil kõnealust erandit rakendav (majandus)üksus hakkab rakendama IAS 23-e:
                  
                              (a)
                           
                           
                              ei tohi ta korrigeerida laenukulusid, mis kapitaliseeriti eelmise üldtunnustatud arvestustava (GAAP) kohaselt ja mis kajastati kõnealuse kuupäeva seisuga varade bilansilises (jääk)maksumuses; ja
                           
                        
                              (b)
                           
                           
                              peab kajastama kõnealusel kuupäeval ja pärast seda tekkinud laenukulud, sh laenukulud, mis tekkisid kõnealusel kuupäeval ja pärast seda varaobjektidele, mis olid juba ehitusjärgus, kooskõlas IAS 23-ga.
                           
                        
            JÕUSTUMISKUUPÄEV
      
                  39Q
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahvi D23. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IAS 1 Finantsaruannete esitamine muudatus
      
      Paragrahvid 10, 38 ja 41 muudetakse. Paragrahvid 39 ja 40 jäetakse välja. Lisatakse paragrahvid 38A–38D, 40A–40D ja 139L (kuigi paragrahvid 38A ja 38B põhinevad varasematel paragrahvidel 39 ja 40, mis on nüüd välja jäetud) ning pealkirjad enne paragrahve 38, 38C ja 40A.
      
         Finantsaruannete tervikkomplekt
      
      
                  
                     10
                  
               
               
                  
                     Finantsaruannete tervikkomplekt sisaldab järgmisi osi:
                  
                              
                                 (a)
                              
                           
                           
                              
                                 finantsseisundi aruanne perioodi lõpu seisuga;
                           
                        
                              
                                 (b)
                              
                           
                           
                              
                                 perioodi kasumi- ja muu koondkasumiaruanne;
                           
                        
                              
                                 (c)
                              
                           
                           
                              
                                 perioodi omakapitali muutuste aruanne;
                           
                        
                              
                                 (d)
                              
                           
                           
                              
                                 perioodi rahavoogude aruanne;
                           
                        
                              
                                 (e)
                              
                           
                           
                              
                                 lisad, mis koosnevad oluliste arvestusmeetodite kokkuvõttest ja muust selgitavast informatsioonist;
                           
                        
                              
                                 (ea)
                              
                           
                           
                              
                                 võrdlusandmed eelmise perioodi kohta vastavalt paragrahvidele 38 ja 38A ja
                              
                           
                        
                              
                                 (f)
                              
                           
                           
                              
                                 finantsseisundi aruanne eelmise perioodi alguse seisuga juhul, kui (majandus)üksus rakendab mõnda arvestusmeetodit tagasiulatuvalt või korrigeerib oma finantsaruannetes tagasiulatuvalt kirjeid või kui ta liigitab oma finantsaruannetes kirjeid ümber kooskõlas paragrahvidega 40A–40D.
                              
                           
                        
            
         (Majandus)üksus võib aruandeid nimetada muude nimetustega, kui on kasutatud käesolevas standardis. (Majandus)üksus võib näiteks kasutada nimetuse „kasumi- ja muu koondkasumiaruanne” asemel nimetust „koondkasumiaruanne”.
      
         Võrdlusandmed
      
      
         Minimaalsed võrdlusandmed
      
      
                  
                     38
                  
               
               
                  (Majandus)üksus esitab kõikide jooksva perioodi finantsaruannetes kajastatud summade kohta eelmise perioodi võrdlusandmed, välja arvatud juhul, kui IFRSides on lubatud või nõutud teisiti. (Majandus)üksus esitab võrdlusandmed seletava või kirjeldava teabe kohta, kui see on vajalik jooksva perioodi finantsaruannete mõistmiseks.
               
            
                  
                     38A
                  
               
               
                  (Majandus)üksus esitab vähemalt kaks finantsseisundi aruannet, kaks kasumi- ja muu koondkasumiaruannet, kaks eraldiseisvat kasumiaruannet (kui esitatakse), kaks rahavoogude aruannet ja kaks omakapitali muutuste aruannet ning nende lisad.
               
            
                  38B
               
               
                  Mõnikord on eelmis(t)e perioodi(de) finantsaruannetes esitatud seletav teave jätkuvalt asjakohane ka jooksval perioodil. Näiteks avalikustab (majandus)üksus jooksval perioodil üksikasjad õigusvaidluse kohta, mille tulemus oli eelmise perioodi lõpus ebakindel ega ole endiselt selgunud. Finantsaruannete kasutajal võib olla kasulik teada, et see ebakindlust tekitav asjaolu oli olemas juba eelmise perioodi lõpus ja milliseid abinõusid on selle lahendamiseks käesoleval perioodil rakendatud.
               
            
         
            Täiendavad võrdlusandmed
         
      
      
                  38C
               
               
                  (Majandus)üksus võib esitada muid võrdlusandmeid peale IFRSides nõutud minimaalsete võrdlevate finantsaruannete, tingimusel et need andmed on koostatud kooskõlas IFRSidega. Sellised võrdlusandmed võivad sisaldada ühte või mitut paragrahvis 10 osutatud aruannet, kuid ei pea sisaldama finantsaruannete tervikkomplekti. (Majandus)üksus esitab sellisel juhul kõnealuste täiendavate aruannete kohta asjakohased lisad.
               
            
                  38D
               
               
                  (Majandus)üksus võib näiteks esitada kolmanda kasumi- ja muu koondkasumiaruande (esitades andmed jooksva perioodi, eelmise perioodi ja ühe täiendava võrdlusperioodi kohta). (Majandus)üksus ei pea siiski esitama kolmandat finantsseisundi aruannet, kolmandat rahavoogude aruannet ja kolmandat omakapitali muutuste aruannet (st täiendavat võrdlevat raamatupidamisaruannet). (Majandus)üksus peab kõnealuse täiendava kasumi- ja muu koondkasumiaruandega seotud võrdlusandmed esitama finantsaruannete lisades.
               
            
                  39
               
               
                  [Välja jäetud]
               
            
                  40
               
               
                  [Välja jäetud]
               
            
         
            Arvestusmeetodite muutus, tagasiulatuv korrigeerimine või ümberliigitamine
         
      
      
                  
                     40A
                  
               
               
                  (Majandus)üksus esitab lisaks paragrahvis 38A nõutud minimaalsetele võrdlevatele finantsaruannetele kolmanda finantsseisundi aruande eelmise perioodi alguse seisuga, kui:
                  
                              (a)
                           
                           
                              
                                 ta rakendab mõnda arvestusmeetodit tagasiulatuvalt või korrigeerib oma finantsaruannetes tagasiulatuvalt kirjeid või kui ta liigitab oma finantsaruannetes kirjeid ümber ja
                              
                           
                        
                              (b)
                           
                           
                              
                                 selline tagasiulatuv rakendamine, korrigeerimine või ümberliigitamine avaldab olulist mõju eelmise perioodi alguse finantsseisundi aruandes esitatud teabele.
                              
                           
                        
            
                  40B
               
               
                  Paragrahvis 40A kirjeldatud olukorras esitab (majandus)üksus kolm finantsseisundi aruannet:
                  
                              (a)
                           
                           
                              jooksva perioodi lõpu seisuga;
                           
                        
                              (b)
                           
                           
                              eelmise perioodi lõpu seisuga ja
                           
                        
                              (c)
                           
                           
                              eelmise perioodi alguse seisuga.
                           
                        
            
                  40C
               
               
                  Kui (majandus)üksus peab kooskõlas paragrahviga 40A esitama täiendava finantsseisundi aruande, peab ta avalikustama paragrahvides 41–44 ja IAS 8-s nõutud teabe. Ta ei pea siiski esitama eelmise perioodi alguse finantsseisundi algaruande lisasid.
               
            
                  40D
               
               
                  Kõnealune finantsseisundi algaruanne esitatakse eelmise perioodi alguse seisuga sõltumata sellest, kas (majandus)üksuse finantsaruanded sisaldavad eelmiste perioodide võrdlusandmeid (nagu on lubatud paragrahvis 38C).
               
            
                  
                     41
                  
               
               
                  Juhul kui (majandus)üksus muudab finantsaruannete kirjete esitusviisi või liigitust, liigitab ta võrdlussummad ümber, välja arvatud juhul, kui ümberliigitamine ei ole otstarbekas. Võrdlussummade ümberliigitamisel avalikustab (majandus)üksus (sh eelmise perioodi alguse seisuga):
                  
                              
                                 (a)
                              
                           
                           
                              
                                 ümberliigituse olemuse;
                           
                        
                              
                                 (b)
                              
                           
                           
                              
                                 iga ümberliigitatud kirje või kirjete liigi summa ja
                              
                           
                        
                              
                                 (c)
                              
                           
                           
                              
                                 ümberliigituse põhjuse.
                              
                           
                        
            ÜLEMINEK JA JÕUSTUMISKUUPÄEV
      
                  139L
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahvid 10, 38 ja 41, jäeti välja paragrahvid 39–40 ning lisati paragrahvid 38A–38D ja 40A–40D. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IAS 1 muudatusest tulenevad teiste standardite muudatused
      
      
         Järgmised teiste IFRSide muudatused on vajalikud kooskõla tagamiseks muudetud IAS 1-ga.
      
      
         IFRS 1 Rahvusvaheliste finantsaruandlusstandardite esmakordne kasutuselevõtt muudatus
      
      Paragrahv 21 muudetakse ja lisatakse paragrahv 39R.
      ESITAMINE JA AVALIKUSTAMINE
      
         Võrdlusandmed
      
      
                  21
               
               
                  (Majandus)üksuse esimesed IFRSi kohased finantsaruanded sisaldavad vähemalt kolme finantsseisundi aruannet, kahte kasumi- ja muu koondkasumiaruannet, kahte eraldiseisvat kasumiaruannet (kui esitatakse), kahte rahavoogude aruannet ja kahte omakapitali muutuste aruannet ning finantsaruannete lisasid, mis sisaldavad võrdlevat informatsiooni kõigi esitatud aruannete kohta.
               
            JÕUSTUMISKUUPÄEV
      
                  39R
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahvi 21. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IAS 34 Vahefinantsaruandlus muudatus
      
      Paragrahv 5 muudetakse ja lisatakse paragrahv 52.
      VAHEFINANTSARUANDE SISU
      
                  5
               
               
                  IAS 1 määratluse kohaselt sisaldab finantsaruannete tervikkomplekt järgmisi osi:
                  
                              (a)
                           
                           
                              finantsseisundi aruanne perioodi lõpu seisuga;
                           
                        
                              (b)
                           
                           
                              perioodi kasumi- ja muu koondkasumiaruanne;
                           
                        
                              (c)
                           
                           
                              perioodi omakapitali muutuste aruanne;
                           
                        
                              (d)
                           
                           
                              perioodi rahavoogude aruanne;
                           
                        
                              (e)
                           
                           
                              lisad, mis koosnevad oluliste arvestusmeetodite kokkuvõttest ja muust selgitavast informatsioonist;
                           
                        
                              (ea)
                           
                           
                              võrdlusandmed eelmise perioodi kohta vastavalt IAS 1 paragrahvidele 38 ja 38A ja
                           
                        
                              (f)
                           
                           
                              finantsseisundi aruanne eelmise perioodi alguse seisuga juhul, kui (majandus)üksus rakendab mõnda arvestusmeetodit tagasiulatuvalt või korrigeerib oma finantsaruannetes tagasiulatuvalt kirjeid või kui ta liigitab oma finantsaruannetes kirjeid ümber kooskõlas IAS 1 paragrahvidega 40A–40D.
                           
                        (Majandus)üksus võib aruandeid nimetada muude nimetustega kui on kasutatud käesolevas standardis. (Majandus)üksus võib näiteks kasutada nimetuse „kasumi- ja muu koondkasumiaruanne” asemel nimetust „koondkasumiaruanne”.
               
            JÕUSTUMISKUUPÄEV
      
                  52
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahv 5; muudatus tulenes IAS 1 Finantsaruannete esitamine muudatusest. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IAS 16 Materiaalsed põhivarad muudatus
      
      Paragrahv 8 muudetakse ja lisatakse paragrahv 81G.
      KAJASTAMINE
      
                  8
               
               
                  Sellised objektid nagu varuosad, paigaldamata seadmed ja hooldusseadmed kajastatakse kooskõlas käesoleva IFRSiga juhul, kui need vastavad materiaalse põhivara määratlusele. Muul juhul liigitatakse sellised objektid varudeks.
               
            JÕUSTUMISKUUPÄEV
      
                  81G
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahv 8. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IAS 32 Finantsinstrumendid: avalikustamine muudatus
      
      Paragrahvid 35, 37 ja 39 muudetakse ning lisatakse paragrahvid 35A ja 97M.
      ESITAMINE
      
         Intressid, dividendid, kahjum ja kasum
      
      
         (vt ka paragrahv AG37)
      
      
                  
                     35
                  
               
               
                  Finantsinstrumendi või selle finantskohustiseks oleva osaga seotud intressid, dividendid, kahjum ja kasum kajastatakse kasumiaruandes tulude või kuludena. (Majandus)üksus kajastab omakapitaliinstrumentide jaotamise omanikele otse omakapitalis. Omakapitali tehingute tehingukulud kajastatakse omakapitalist mahaarvamisena.
               
            
                  35A
               
               
                  Omakapitaliinstrumendi jaotamisel omanikele ja omakapitali tehingute tehingukuludega seotud tulumaks kajastatakse kooskõlas IAS 12-ga Tulumaks.
               
            
                  37
               
               
                  Tavaliselt kannab (majandus)üksus enda omakapitaliinstrumentide emiteerimisel või soetamisel erinevaid kulusid. Nendes kuludes võivad sisalduda registreerimis- ja muud reguleerivate asutustega seotud tasud, juristidele, audiitoritele ning teistele professionaalsetele nõustajatele makstud summad, trükikulud ja riigilõivud. Omakapitali tehingute tehingukulud kajastatakse omakapitalist mahaarvamisena eeldusel, et need on käsitatavad omakapitali tehinguga otseselt kaasnevate lisakuludena, mida muidu oleks välditud. Pooleli jäänud omakapitaliinstrumendi tehinguga seotud kulutused kajastatakse kuluna.
               
            
                  39
               
               
                  Perioodi tehingukulud, mis kajastatakse omakapitalist mahaarvamisena, avalikustatakse eraldi kooskõlas IAS 1-ga.
               
            JÕUSTUMISKUUPÄEV JA ÜLEMINEK
      
                  97M
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahvid 35, 37 ja 39 ning lisati paragrahv 35A. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.
               
            
         IAS 32 muudatusest tulenevad teiste standardite muudatused
      
      
         Järgmised teiste IFRSide muudatused on vajalikud kooskõla tagamiseks muudetud IAS 32-ga.
      
      
         IFRIC 2 Liikmete osad ühistulistes (majandus)üksustes ja sarnased instrumendid muudatused
      
      Paragrahv 11 muudetakse ja lisatakse paragrahv 17.
      KONSENSUS
      
                  11
               
               
                  Vastavalt IAS 32 paragrahvile 35 kajastatakse omakapitaliinstrumentide jaotamine omanikele otse omakapitalis. Finantskohustiseks liigitatud finantsinstrumentidega seotud intressid, dividendid ja muud tasud kajastatakse kuluna sõltumata sellest, kas neid makstud summasid nimetatakse juriidiliselt dividendideks, intressiks või muul viisil.
               
            JÕUSTUMISKUUPÄEV
      
                  17
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahv 11. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Kui (majandus)üksus rakendab kõnealust IAS 32 muudatust dokumendi Iga-aastased parandused ajavahemikuks 2009–2011 (välja antud mais 2012) osana varasema perioodi suhtes, rakendatakse kõnealuse varasema perioodi suhtes paragrahvi 11 muudatust.
               
            
         IAS 34 Vahefinantsaruandlus muudatus
      
      Paragrahv 16A muudetakse ja lisatakse paragrahv 53.
      VAHEFINANTSARUANDE SISU
      
         Muu avalikustatav teave
      
      
                  
                     16A
                  
               
               
                  Lisaks oluliste sündmuste ja tehingute avalikustamisele kooskõlas paragrahvidega 15–15C esitab (majandus)üksus vahefinantsaruannete lisades alljärgneva teabe, kui seda ei ole avalikustatud mujal finantsaruannetes. Üldjuhul peab selle teabe esitama kumulatiivselt majandusaasta algusest vahefinantsaruande kuupäevani.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 järgmine teave segmentide kohta (segmendi teabe avalikustamine on (majandus)üksuse vahefinantsaruandes nõutav vaid juhul, kui IFRS 8-s Tegevussegmendid nõutakse (majandus)üksuselt segmendi teabe avalikustamist majandusaasta finantsaruannetes):
                              
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             konkreetse avalikustatava segmendi varade ja kohustiste kogusumma, kui selline summa esitatakse regulaarselt kõrgeimale (äri)tegevust puudutavate otsuste langetajale ja kui eelmises majandusaasta finantsaruandes kõnealuse avalikustatava segmendi kohta avalikustatud summa on oluliselt muutunud;
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            JÕUSTUMISKUUPÄEV
      
                  53
               
               
                  Dokumendiga Iga-aastased parandused ajavahemikuks 2009–2011, välja antud mais 2012, muudeti paragrahv 16A. (Majandus)üksus rakendab seda muudatust kooskõlas IAS 8-ga Arvestusmeetodid, arvestushinnangute muutused ja vead tagasiulatuvalt 1. jaanuaril 2013 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab kõnealust muudatust varasema perioodi suhtes, avalikustab ta selle asjaolu.